section_heading: Brak i obitelj
paragraph_text: mini|lijevo|180px|Karlo I. sa suprugom princezom Zitom od Bourbon-Parme 1911. godine. mini|lijevo|180px|Djeca Karla I. i princeze Zite od Bourbon-Parme 1922. godine. 21. listopada 1911. godine Karlo je oženio princezu Zitu od Bourbon-Parme s kojom se zaručio 13. lipnja iste godine. Karlo je svoju suprugu upoznao dok je još bio dijete, ali se nisu vidjeli skoro deset godina pošto su oboje bili usredotočeni na školovanje. 1911. Karlo je sa svojom dragunskom pukovnijom bio smješten u češkom gradu Brandis na Labi-Stara Boleslav odakle je posjetio svoju tetku u Franzensbadu. Prilikom jednog od tih posjeta Karlo je obnovio vezu sa svojom budućom suprugom. Zbog morganatskog braka Franje Ferdinanda, kralj Franjo Josip I. je vršio pritisak na Karla da se čim prije oženi. Zita od Bourbon-Parme je kao i Karlo bila pobožni rimokatolik, te je dolazila iz besprijekorne kraljevske loze. Karlo i Zita su imali osmero djece: